**NEMZETI FELSŐOKTATÁSI ÖSZTÖNDÍJ (NFÖ) PÁLYÁZAT**

**2023/2024. TANÉV**

**PÁLYÁZATI FELHÍVÁS ÉS ELJÁRÁSI REND**

A nemzeti felsőoktatási ösztöndíj 2023/2024. tanévi pályázatára az oktatásért felelős miniszter felhívása megjelent.

A Magyar Képzőművészeti Egyetemen a nemzeti felsőoktatási ösztöndíj megpályázásának, elbírálásának rendje és feltételei az „Magyar Képzőművészeti Egyetem Hallgatói térítési és juttatási szabályzat” 6. § alapján - az alábbiakban leírtak szerint - történik.

1. A nemzeti felsőoktatási ösztöndíj általános szabályai
	1. A nemzeti felsőoktatási ösztöndíjat – az Egyetem által javasolt rangsor alapján – az oktatásért felelős miniszter személyre szólóan adományozza. A nemzeti felsőoktatási ösztöndíj havi összege a 2023/2024. tanévben a nemzeti felsőoktatásról szóló 2011. évi CCIV. törvény 114/D. § (l) bekezdés c) pontja alapján **40.000 Ft/hó**.
	2. A nemzeti felsőoktatási ösztöndíj egy teljes tanévre, azaz **10 hónapra** szól. Az adott tanévre elnyert nemzeti felsőoktatási ösztöndíj csak az adott tanévben folyósítható.
	3. Amennyiben a hallgató hallgatói jogviszonya megszűnik vagy szünetel a pályázatban megjelölt képzésen, számára a nemzeti felsőoktatási ösztöndíj a továbbiakban nem folyósítható.
	4. A nemzeti felsőoktatási ösztöndíj folyósítható azon hallgató részére is, aki az alapfokozat megszerzését követően a 2023/24/1 félévre mesterképzésre felvételt nyer, feltéve hogy tanulmányait folytatja is aktív hallgatói jogviszony keretében a pályázatban megjelölt képzésen.

Fentiek értelmében tehát pályázhat az a hallgató is, akinek alapképzési hallgatói jogviszonya a 2022/23/2 félévben megszűnik nappali munkarendű alapképzésben sikeres kimeneti vizsgával (záróvizsgával), és a 2023/24/1 féléven – sikeres felvételt követően - mesterképzésen folytatja tanulmányait az egyetemen, aktív hallgatói jogviszony keretében.

* 1. A nemzeti felsőoktatási ösztöndíjat elnyert hallgató nem zárható ki a tanulmányi ösztöndíj támogatásból.
	2. A nemzeti felsőoktatási ösztöndíjra pályázhatnak a felsőoktatási intézmények államilag támogatott, vagy állami (rész)ösztöndíjas, illetve költségtérítéses vagy önköltséges, **teljes idejű (nappali munkarendű) alapképzésben, mesterképzésben valamint osztatlan képzésben részt vevő hallgatói**, akik jelenlegi vagy korábbi tanulmányaik során legalább két félévre bejelentkeztek, és **legalább 55 kreditet megszereztek**.
1. A nemzeti felsőoktatási ösztöndíj további, intézményi szabályai

2.1.

A Magyar Képzőművészeti Egyetem hallgatói közül a 2023/2024. tanévre **5 fő** hallgató nyerheti el a nemzeti felsőoktatási ösztöndíjat.

2.2. Az 1.6. pont szerint meghatározott feltételeket nem teljesítő hallgató pályázata mérlegelés és fellebbezés lehetősége nélkül kizárásra kerül.

2.3. Az a pályázó, aki a pályázata részeként nem csatolja a jelen pályázati kiírás 3.2. pontjában meghatározott kötelezően csatolandó dokumentumok valamelyikét, pályázata kizárásra kerül mérlegelés és fellebbezés lehetősége nélkül.

2.4. A pályázat mérlegelés és fellebbezés lehetősége nélkül kizárásra kerül abban az esetben is, amennyiben a pályázó a pályázat beadásakor nem rendelkezik aktív hallgatói jogviszonnyal az egyetem valamely alap- vagy mesterképzésén, illetve osztatlan mesterképzésén.

Fentiek – nappali munkarendű, aktív hallgatói jogviszony megléte - alól kivételt képezhet a 4.1. pont szerinti bíráló(bizottság) által elfogadott olyan indokolt körülmény, melyet a hallgató hitelt érdemlően igazolt, és amely alátámasztja a hallgatói jogviszony szünetelését (például és elsősorban a teljes félévben/tanévben tartó egészségügyi ellátás vagy adott félévben történt szülés).

2.5. Amennyiben a pályázó a 2023/24/1 félévtől mesterképzésben folytatja tanulmányait az egyetemen, akkor a pályázata keretében a 2022/2023. tanév két lezárt, alapképzési aktív féléveinek tanulmányi eredménye kerül figyelembe vételre pályázati elbírálás során, a 2.4. pontban meghatározott feltételeket figyelembe véve.

1. A pályázatok benyújtásának módja, határideje
	1. A nemzeti felsőoktatási ösztöndíj pályázati adatlapot és mellékleteit a Tanulmányi Osztályra kell beküldeni **2023. június 30. 12 óráig** a tanulm@mke.hu e-mail címre.

A pályázati adatlap és mellékleteinek nyomtatott verzióját a pályázati eljárás végéig (2023. október 10-ig) a pályázónak meg kell őriznie, és esetleges szúrópróbaszerű ellenőrzés esetén be kell mutatnia a Tanulmányi Osztályon.

* 1. A pályázati csomag részeként az alábbi dokumentumokat kell csatolni:
* a kitöltött pályázati adatlap a pályázó aláírásával ellátva, szkennelve PDF formátumban **(KÖTELEZŐ)**;
* a hallgató szakmai tanára (mestere) által aláírt részletes szakmai ajánlás, géppel írva, eredeti aláírással ellátva **(KÖTELEZŐ)**;
* a hallgató szakmai önéletrajza **(KÖTELEZŐ)**;
* fotódokumentáció/portfólió [kb. 6-10 db saját munkáról készült fotó] **(KÖTELEZŐ)**;
* a pályázati kiírás szerint előírt utolsó kettő aktív félév tanulmányi átlageredményét igazoló dokumentum(ok), melyet a pályázati csomag 3.1. pont szerinti beküldésekor a Tanulmányi Osztály csatol a benyújtott pályázati csomaghoz **(AUTOMATIKUSAN CSATOLÁSRA KERÜL)**;
* államilag elismert nyelvvizsga bizonyítvány(ok) másolata(i) **(OPCIONÁLIS, NEM KÖTELEZŐ);**
* a pályázati adatlapon rögzített szakmai (művészeti), közéleti, sport vagy egyéb tevékenység(ek)hez kapcsolódó igazolás(ok) vagy igazoló dokumentum(ok) - pl. díjak, elismerő oklevelek másolata(i) **(OPCIONÁLIS, NEM KÖTELEZŐ)**.
	1. A benyújtott pályázat tartalmi megfelelőségéért a pályázó hallgató felel, azt a benyújtásakor nem vizsgálja a Tanulmányi Osztály; a tartalmi megfelelőség vizsgálata a 4.1. pont szerint meghatározott bíráló hatásköre.

A pályázat formai követelményeinek való megfelelőséget a pályázat beadásakor a Tanulmányi Osztály vizsgálja.

A pályázati időszak lezárását követően hiánypótlásra, illetve pályázat határidőn túli beadására nincs lehetőség.

1. A pályázatok elbírálása

4.1. A beérkezett pályázatokat az egyetem rektora által megbízott bíráló bizottság vizsgálja meg formai és tartalmi szempontból egyaránt, valamint kizárja az érvénytelennek minősített pályázatokat, és elbírálja (pontozza) az érvényesnek minősített pályázatokat, továbbá a pontszámok alapján rangsorolja.

4.2. A 4.1. pont szerinti elbírálás szempontjai a következők:

- a pályázat beadásának tanévében elért tanulmányi átlageredmények,

- a hallgató szakmai munkája, valamint művészi teljesítménye, az egyetem, az oktatók vagy a HÖK által elismert kulturális eredmény, művészeti díj,

- a hallgató tanulmányi fegyelme és emberi magatartása.

4.3. A nemzeti felsőoktatási ösztöndíj elbírálásának (pontozásának) intézményi szabályai:

1. a) tanulmányi eredményért adható pontszám

A súlyozott tanulmányi átlag utolsó két aktív félévi eredményének számtani átlagából egy tizedesre kerekítve meghatározott számtani átlag 80%-a, de legfeljebb 40 pont.

 b) nyelvvizsgáért járó pontszám

* B1 (alapfokú C) típusú nyelvvizsgáért 1 pont
* középfokú A vagy B típusú nyelvvizsgáért 2 pont
* B2 (középfokú C) típusú nyelvvizsgáért 3 pont
* felsőfokú A vagy B típusú nyelvvizsgáért 4 pont
* C1 (felsőfokú C) típusú nyelvvizsgáért 5 pont

 A pontszámításhoz több nyelvvizsga is benyújtható, azonban egy nyelvből legfeljebb egy nyelvvizsgáért adható pont, valamint az ezen kategóriában maximálisan adható pontszám nem haladhatja meg az 5 pontot, még abban az esetben sem, ha a pályázathoz benyújtott és elfogadható nyelvvizsgák összesített pontszáma 5 pontnál magasabb összesített pontszámot eredményezne.

Ezen kategóriában [I.a)+I.b)] maximum 40+5=45 pont szerezhető.

1. Szakmai tevékenységért járó pontszám

- a pályázó által benyújtott fotódokumentáció/portfolió, valamint

- a pályázó által benyújtott, az oktatója (mestere) által írt szakmai ajánlás, továbbá

- a pályázó által benyújtott, a saját szakmai tevékenységét igazoló dokumentumok

alapján a bíráló bizottság által adott pontszám.

Ezen kategóriában maximum 45 pont adható.

1. Közéleti, sport és egyéb tevékenységért

A bíráló által meghatározott egységes pontozási rend alapján, mely pontozási rend az összes érvényes pályázat közéleti, sport és egyéb tevékenységét figyelembe véve kerül összeállításra, ahol ügyelni kell a különböző tevékenységek egymáshoz viszonyított súlyának megfelelő rangsorolására és pontozására.

Ezen kategóriában maximum az I. és II. kategóriában kapott pontszám legfeljebb 10 %-a adható (pl. az I+II. kategóriákban 90 összesített ponttal rendelkező hallgató esetén legfeljebb 9 pont), még abban az esetben is, ha a pályázat III. kategóriájához benyújtott és elfogadható tevékenységek az egységes pontozási rend szerint adható összesített pontszáma a 10%-ot meghaladó pontértéket eredményezne.

1. A bíráló bizottság döntéseket tartalmazó felterjesztési javaslata (rangsorlistája) az egyetem honlapján kerül közzétételre, hogy az érintett hallgatók annak eredményét megismerhessék.
2. A döntéssel szemben az 5.) pont szerinti felterjesztési javaslat közzétételétől számított 15 napon belül az érintett pályázók fellebbezéssel élhetnek, mely kérelmet az egyetem rektorának címezve a tanulm@mke.hu címre kell megküldeni.

A beérkezett fellebbezési kérelmeket a rektor által felkért bíráló bizottság megvizsgálja és véleményezi, és szükség szerint a felterjesztési javaslatán (rangsorlistáján) módosít.

1. A bíráló bizottság által felterjesztett rangsorlista alapján a Szenátus fogadja el az oktatásért felelős miniszter részére megküldésre kerülő felterjesztési javaslatát.
2. A Szenátus által elfogadott egyetemi felterjesztési listát 2023. augusztus 1-ig a rektor megküldi az oktatásért felelős miniszternek, aki az intézmény felterjesztési javaslatát figyelembe véve odaítéli a nemzeti felsőoktatási ösztöndíjat a nyertes pályázóknak.
3. A nyertes pályázókat az egyetem értesíti a nemzeti felsőoktatási ösztöndíj elnyeréséről, valamint a miniszteri elismerő oklevél átvételének módjáról a 2023/24/1 félévben, legkésőbb 2023. október 10-ig.

Budapest, 2023 június 01.

Prof. Erős István s.k.

rektor